pythainlp/thai-wiki-dataset-v4 huggingface dataset:
ผู้สลายสารอินทรีย์

ผู้สลายสารอินทรีย์  เป็นสิ่งมีชีวิตที่ย่อยสลายซากของสิ่งมีชีวิตที่ตายหรือเน่าเปื่อยแล้ว จัดอยู่ในประเภทเฮเทโรทรอพเช่นเดียวกับสัตว์กินพืชและสัตว์ที่เป็นผู้ล่าเหยื่อ ซึ่งใช้สารอินทรีย์ในการดูดซึมพลังงาน คาร์บอน และสารอาหารเพื่อใช้ในการเจริญเติบโต
ผู้สลายสารอินทรีย์แตกต่างจากผู้บริโภคซากพืชซากสัตว์ (detritivore) โดยสิ่งมีชีวิตที่เป็นผู้บริโภคซากพืชซากสัตว์จะกินและย่อยสารต่าง ๆ จากซากของสิ่งมีชีวิตที่ตายแล้วผ่านกระบวนการภายใน ส่วนสิ่งมีชีวิตที่เป็นผู้สลายสารอินทรีย์จะสามารถดูดซึมสารอาหารได้โดยตรงผ่านกระบวนการทางเคมีและชีววิทยาโดยไม่ต้องผ่านการย่อยสลาย
ตามหลักการแล้ว สัตว์ไม่มีกระดูกสันหลังบางชนิด เช่น ไส้เดือนดิน ปลิงทะเล ฯลฯ จัดว่าเป็นผู้บริโภคซากพืชซากสัตว์ ไม่ใช่ผู้สลายสารอินทรีย์แต่อย่างใด เนื่องจากต้องดูดซึมสารอาหารจากภายในเท่านั้น
โนก็อปปีไรต์ซาวส์

โนก็อปปีไรต์ซาวส์  เป็นค่ายเพลงสัญชาติบริติชซึ่งมีผลงานเพลงแนวอิเล็กทรอนิกส์แดนซ์ปลอดลิขสิทธิ์ โดยเปิดตัวครั้งแรกในรูปแบบช่องยูทูบเมื่อปี ค.ศ. 2011
พระเจ้าเทวานัมปิยติสสะ

พระเจ้าเทวานัมปิยติสสะ  เป็นพระมหากษัตริย์สิงหลผู้ครองกรุงอนุราธปุระระหว่าง พ.ศ. 236 – 276 ซึ่งเป็นช่วงที่ศาสนาพุทธนิกายเถรวาทภายใต้พระบรมราชูปถัมภ์ของพระเจ้าอโศกมหาราชได้มาถึงลังกาทวีปเป็นครั้งแรก ข้อมูลปฐมภูมิเกี่ยวกับรัชสมัยของพระองค์มักมาจากคัมภีร์มหาวงศ์
เฟียต บีอาร์.20

เฟียต บีอาร์.20 Cicognaอิตาลี: Stork"นกกระสา"เป็นเครื่องบินทิ้งระเบิดขนาดกลาง(Medium bomber)สองเครื่องยนต์ของอิตาลีในช่วงระหว่างสงครามโลกครั้งที่สอง พัฒนาและผลิตโดยริษัทเฟียต และถือได้ว่าเป็นเครื่องบินทิ้งระเบิดรุ่นแรกของอิตาลีที่ทำจากโลหะทั้งหมด ซึ่งในเวลานั้นบีอาร์.20 ได้รับการยกย่องว่าเป็นหนึ่งในเครื่องบินทิ้งระเบิดขนาดกลางที่ทันสมัยที่สุดในโลก
BR.20 มีต้นกำเนิดมาจากความต้องการของRegia Aeronautica (กองทัพอากาศอิตาลี) ในช่วงปี 1934 สำหรับเครื่องบินทิ้งระเบิดขนาดกลางรุ่นใหม่ที่มีความเร็วที่สูง ระยะบินไกลและอัตราการบรรทุกที่เยอะขึ้น ความน่าเชื่อถือและลักษณะการบินที่ดีขึ้น ในบรรดาบริษัทที่ได้รับเลือกในการผลิตคือ Fiat ซึ่งเสร็จสิ้นการออกแบบในปี 1935 ในวันที่ 10 กุมภาพันธ์ 1936 ต้นแบบลำแรก (หมายเลขเครื่อง M.M.274) ได้ทำการบินครั้งแรก การทดสอบการบินดำเนินไปอย่างรวดเร็ว ระหว่างกันยายน 1936 ก่อนจะส่งมอบให้แก่ Regia Aeronautica (กองทัพอากาศอิตาลี)
กล้วยบวชชี

กล้วยบวชชี เป็นขนมหวานไทยชนิดหนึ่ง ส่วนประกอบหลักของกล้วยบวชชีประกอบด้วย กล้วยน้ำว้า มะพร้าวหรือน้ำกะทิ ในสมัยก่อนคนไทยนิยมใช้กะทิเป็นส่วนประกอบของอาหารจึงทำให้เกิดเมนูนี้ ปัจจุบันสามารถใช้กล้วยไข่แทนได้ ชาวอีสานสมัยก่อนนิยมทำกล้วยบวชชีเพื่อรับประทานกันภายในครอบครัวหลังจากทำงานการเกษตร ทำไร่อย่างเหน็ดเหนื่อยโดยใช้วัตถุดิบจากกล้วยภายในบ้านของตนเอง นอกจากนี้ยังนำกล้วยบวดชีไปทำบุญที่วัด ใช้รับแขกที่มาบ้าน งานขึ้นบ้านใหม่หรือตามประเพณีต่าง ๆ
สาเหตุที่ชื่อ กล้วยบวชชี เพราะสีจะค่อนข้างขาว จึงเปรียบได้กับเครื่องแต่งกายของชี
ชูโด ทาเกชิ

ชูโด ทาเกชิ (; โรมาจิ: "Shudō Takeshi"; 18 สิงหาคม พ.ศ. 2492 - 29 ตุลาคม พ.ศ. 2553) เป็นนักเขียนบท และ นักประพันธ์ ชาวญี่ปุ่น เป็นที่รู้จักในอนิเมะคือเรื่อง โปเกมอน (อนิเมะ) ช่วงปี พ.ศ. 2540 - พ.ศ. 2545 เขาเป็นสมาชิกของสมาคมนักเขียนแห่งประเทศญี่ปุ่น ชูโด ทาเกชิ เสียชีวิตลงเมื่อตอนเช้าวันที่ 29 ตุลาคม พ.ศ. 2553 เมืองนาระ จังหวัดนาระ ประเทศญี่ปุ่น สาเหตุเสียชีวิต เลือดออกใต้เยื่อหุ้มสมองชั้นกลาง
นากาจิมะ คิ-49

นากาจิมะ คิ-49 ดนรีว  เป็นเครื่องบินทิ้งระเบิดสองเครื่องยนต์ของญี่ปุ่นในระหว่างสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองการบินทหารบกมหาจักรวรรดิญี่ปุ่น
มิตซูบิชิ คิ-67

มิตซูบิชิ คิ-67  เป็นเครื่องบินทิ้งระเบิดกลางสองเครื่องยนต์ของญี่ปุ่น ผลิตโดยมิตซูบิชิ ใช้โดยกองการบินทหารบกมหาจักรวรรดิญี่ปุ่นและกองการบินทหารเรือมหาจักรวรรดิญี่ปุ่นในระหว่างสงครามโลกครั้งที่สอง
รูปปั้นโคมเตศวร

รูปปั้นโคมเตศวร (กันนาดา: ಗೊಮ್ಮಟೇಶ್ವರ) เป็นรูปปั้นโมโนลิธความสูง 17.37 เมตร ตั้งอยู่บนเขาวินธยคีรี ในศรวันเพลโคละ ในรัฐกรณาฏกะ เขาวินธยคีรีเป็นหนึ่งในสองเขาในเมืองศรวันเพลโคละ อีกแห่งคือเขาจันทรคีรี ซึ่งก็เป็นสถานที่ตั้งของศาสนสถานในศาสนาเชนอีกแห่งที่เก่าแก่กว่ารูปปั้นโคมเตศวรแห่งนี้ รูปปั้นโคมเตศวรนั้นสร้างขึ้นเพื่อระลึกถึงเทพเจ้าเชนพระนามว่า พระพาหุพลี สร้างขึ้นราว ค.ศ. 983 และเป็นหนึ่งในรูปปั้นหินเดี่ยวที่สูงที่สุดในโลก การก่อสร้างนั้นริเริ่มในจักรวรรดิคงคาตะวันตก นำโดยขุนนางนามว่า จวุนทราย บริเวณโดยรอบนั้นรายล้อมด้วยเชนสถานที่เรียกว่า “พสาทิ” และรูปเคารพของตีรถังกรองค์ต่าง ๆ ส่วนจันทรคีรีซึ่งเป็นเขาอีกแห่งนั้นสร้างขึ้นเพื่อระลึกถึงเทพเจ้าเชนอีกองค์หนึ่ง คือ พระเจ้าภรตจักรพรรดิ พี่น้องของพระพาหุพลี และเป็นบุตรของพระอาทินาถ ตีรถังกรองค์แรกเช่นกัน
เทศกาลมหามัสตกาภิเษก (Mahamastakabhisheka) เป็นเทศกาลสำคัญที่จัดขึ้นบนเขาวินธยคีรีนี้ จัดขึ้นทุก 12 ปี ในเทศกาลจะมีพิธีกรรมเจิมน้ำต่าง ๆ เช่นน้ำนม, หญ้าฝรั่น, ฆี (เนยใสอินเดีย), น้ำอ้อย เป็นต้น โดยการรินน้ำต่าง ๆ ลงมาจากยอดบนสุดของรูปปั้นโคมเตศวร ไฮน์ริค ซิมเมอร์ (Heinrich Zimmer) ระบุว่า พิธีนี้จัดขึ้นเพื่อให้รูปปั้นนี้คงความ “สด” พิธีอภิเษกครั้งต่อไปจะจัดขึ้นในปี ค.ศ. 2030
เมื่อปี ค.ศ. 2007 ไทมส์ออฟอินเดียได้ตั้งการลงคะแนนเสียงเพื่อคัดเลือกเจ็ดสิ่งมหัศจรรย์ของอินเดีย รูปปั้นโคมเตศวรได้รับลงคะแนนเสียงให้เป็นเจ็ดสิ่งมหัศจรรย์ของอินเดียแห่งแรกในเจ็ดแห่ง ผลลงคะแนนมากถึงร้อยละ 49
ประติมานวิทยา.
รูปปั้นนี้สร้างขึ้นโดยแสดงการทำสมาธิที่ยาวนานของพระพาหุพลี ท่ายืนทำสมาธิที่เรียกว่า “กาโยตสรรค์” (ยืนนิ่ง) จนมีเถาวัลย์เจริญเติบโตและเกี่ยวพันรอบขาของพระองค์ ดวงตาของพระองค์นั้นเปิดขึ้นในลักษณะแสดงถึงการละทิ้งชีวิตทางโลก ริมฝีปากยิ้มขึ้นเล็กน้อยแสดงให้เห็นถึงความสงบจากภายใน 
รอบ ๆ เถาวัลย์ที่พันเกี่ยวนั้นมีงูและสัตว์เลื้อยไปตามดอกไม้ที่บานประปราย เถาวัลย์นั้นพันขึ้นไปถึงแขนท่อนบนของรูปปั้น ฐานของรูปปั้นเป็นทรงดอกบัวบาน
"มหามัสตกาภิเษก".
ในครั้งที่ผ่าน ๆ มา เทศกาลนี้มีผู้เข้าร่วมเป็นบุคคลสำคัญทางการเมือง เช่น กฤษณะ-ราเชนทระ โวเทยัร ในปี ค.ศ. 1910 และครั้งล่าสุดเมื่อปี ค.ศ. 2018 มีนเรนทระ โมที และ รามนาถ โกวินท์เข้าร่วม
ตำนาน.
ตำนานกล่าวว่า หลังการก่อสร้างรูปปั้นโคมเตศวรเสร็จสิ้นแล้ว จวุนทรายได้ประกอบพิธีมหามัสตกาภิเษกโดยใช้น้ำ 5 ชนิด คือ น้ำนม, น้ำมะพร้าว, น้ำอ้อย, น้ำดอกไม้ และน้ำเปล่า เก็บอยู่ในหม้อจำนวนหลายร้อยหม้อ แต่เมื่อเทลงมาแล้วน้ำไม่สามารถไหลลงต่ำกว่าสะดือของรูปปั้นได้ แต่แล้วเทวีอัมพิกา แปลงกายเป็นสตรีชรายากไร้เดินผ่านมา เทนมในเปลือกของผลคุลลิกายี (Gullikayi) สีขาวครึ่งซีก และการอภิเษกก็สำเร็จ น้ำนมไหลจากยอดถึงปลายของรูปปั้น
นากาจิมะ จี8เอ็น

นากาจิมะ จี8เอ็น  เป็นเครื่องบินทิ้งระเบิดสี่เครื่องยนต์พิสัยไกลของญี่ปุ่นในระหว่างสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองการบินทหารเรือมหาจักรวรรดิญี่ปุ่น
พระเจ้าภรตจักรพรรดิ

ภรตจักรวรรติน หรือ ภรตะ เป็นพระเจ้าจักรพรรดิของอวสรรปิณี (ครึ่งวัฏจักรเวลาปัจจุบันตามจักรวาลวิทยาเชน) พระองค์เป็นบุตรคนโตของพระอาทินาถ ตีรถังกรองค์แรกของศาสนาเชน ตามที่ระบุไว้ในปุราณะของเชนและฮินดูบอกว่า ชื่อเก่าแก่ของดินแดนอินเดียทั้ง “ภารตวรศะ”, “ภารตะ” หรือ “ภารตภูมิ” ตั้งตามชื่อของพระภรตะ พระองค์มีบุตรสองคนกับพระนางสุนันทาคืออรกากีรติ และ มาริจี พระองค์ปกครองโลกทั้งหกส่วนและต่อสู้กับพระพาหุพลี น้องชายของพระองค์เองเพื่อปกครองเมืองที่เหลือเมืองสุดท้าย
งานเขียนของเชนระบุว่าพระเจ้าภรตจักรพรรดิเป็นผู้ริเริ่มตั้งวรรณะพราหมณ์ ในคัมภีร์ของนิกายทิคัมพรระบุว่าท้ายที่สุด พระภรตะได้ละทิ้งชีวิตทางโลก และออกบวชจนเข้าถึงเกวลญาณ (สัพพัญญู) แต่ในคัมภีร์ของเศวตามพรระบุว่าไม่ได้สละชีวิตทางโลก แต่เข้าถึงเกวลญาณหลังบิดาของพระองค์เสียชีวิต
การออกผนวช.
คัมภีร์ของเชนระบุว่า วันหนึ่งภรตะพบผมหงอกของตนและเชื่อว่าเป็นสัญญาณถึงอายุที่มากขึ้นและความไม่เที่ยง ทันใดนั้นภรตะก็ตัดสินใจออกบวชเป็นสงฆ์ในศาสนาเชน ด้วยการค่อย ๆ ตัดกิเลสและละทิ้งทางโลก ในที่สุดพระภรตะก็สามารถกำจัดกรรมอันไม่เป็นมิตรของตนได้ภายใน “อันตรมุหูรตะ” (antaramuhūrta - น้อยกว่า 48 นาที) และเข้าถึงเกวลญาณ
ศาสนสถาน.
เชนสถานบางแห่งมีรูปเคารพของพระภรตจักรพรรดิในลักษณะบองนักบวชเชน เช่นที่ศรวัณเพลโคละ กูทัลมานิกยัมไชนมนเทียร (Koodalmanikyam Temple) ในรัฐเกรละนั้นดั้งเดิมเป็นเชนสถานที่มีพระภรตจักรพรรดิเป็นเทพเจ้าหลัก เมื่อเดือนพฤษภาคม ค.ศ. 2017 รูปปั้นของพระภรตะที่สูงที่สุดได้สร้างขึ้นในมงคลคีรี (ศรีเกษตรภรตะ) ในเมืองสาคร รัฐมัธยประเทศ ประเทศอินเดีย มีความสูง 45 ฟุต (รวมฐานซึ่งสูง 12 ฟุต) น้ำหนักกว่า 59 ตัน ถึงแม้ว่าแรกเริ่มเดิมทีตั้งใจจะสร้างรูปปั้นที่สูงถึง 57 ฟุต รวมฐานซึ่งสูง 12 ฟุต น้ำหนักกว่า 100 ตัน แต่ชิ้นส่วนของรูปปั้ปนนั้นเสียหายก่อนจึงสร้างรูปปั้นที่ขนาดเล็กกว่าแทน
เอฟโร แมนเชสเตอร์

เอฟโร แมนเชสเตอร์  เป็นเครื่องบินทิ้งระเบิดกลางสองเครื่องยนต์ของสหราชอาณาจักรในระหว่างสงครามโลกครั้งที่สอง ออกแบบและผลิตโดยเอฟโร ใช้โดยกองทัพอากาศสหราชอาณาจักร
คุณลักษณะ (แมนเชสเตอร์ เอ็มเค 1).
"ข้อมูลจาก" Aircraft of the Royal Air Force 1918–57, Avro Aircraft since 1908, Flightลักษณะทั่วไป* ลูกเรือ: 7
 24-cylinder X-type จำนวน 2 เครื่องยนต์, กำลัง 1,760 hp (1,310 kW) ของแต่ละเครื่อง
ศักยภาพ
อาวุธ
ซูบารุ เพลโอ

รุ่นที่ 1 (RA1/RA2/RV1/RV2).
ซูบารุเพลโอรุ่นแรกเริ่มทำตลาดในวันที่ 9 ตุลาคม 1998 เพิ่อมาทำตลาดแทนที่ ซูบารุ วิวิโอ้ ที่ยุติการทำตลาดไป ในปี 1998 รัฐบาลญี่ปุ่นได้ปรับแก้กฏหมายเกี่ยวกับขนาดตัวถังของรถยนต์ประเภท เคย์คาร์ จึงทำให้ผู้ผลิตต่างออกแบบรถยนต์รุ่นใหม่ของตนให้สอดคล้องกับกฏหมายใหม่นี้ด้วย จึงเกิดเป็นรถเคย์คาร์ประเภท "แวกอนทรงสูง" ขึ้นมา และ เพลโอ เองก็ได้รับอิทธิพลการออกแบบมาจากกฎหมายใหม่นี้ด้วยเช่นกัน เพลโอ มาพร้อมกับเครื่องยนต์รหัส EN07 ให้กำลัง 46 แรงม้า(PS) สำหรับรุ่นมาตรฐาน ส่วนในรุ่นสปอร์ตี้จะถูกติดตั้งระบบอัดอากาศแบบซุปเปอร์ชาร์จให้กำลังเพิ่มเป็น 64 แรงม้า(PS)
ซุบารุ เพลโอ รุ่นที่ 1 ยุติการทำตลาดเดือนตุลาคม 2009
ชื่อ เพลโอ ในภาษาลาตินแปลว่า เติมเต็ม
รุ่นที่ 2 - L275F/L285F/L275B/L285B (2010-2018).
ซูบารุ เพลโอ รุ่นที่ 2 เริ่มจำหน่ายในประเทศญี่ปุ่นตั้งแต่วันที่ 20 เมษายน 2010 เนื่องจากว่าโตโยต้าเป็นผู้ถือหุ้นใหญ่ในซูบารุ จึงทำให้ เพลโอ รุ่นที่ 2 ถูกผลิตโดยไดฮัทสุแทน ซึ่งก็ใช้วิธีการเดียวกันกับโตโยต้า คือ การนำ ไดฮัทสุ มีร่า มาเปลี่ยนโลโก้และชื่อรุ่นเป็น ซูบารุ เพลโอ และวางจำหน่าย ข้อมูลทางเท็คนิคของตัวรถต่างๆนั้น ไม่มีความแตกต่างจาก มีร่า เลย
มะโรง มหาวงศ์

พระเจ้า มะโรง มหาวงศ์  เป็นนักรบและผู้ปกครองในตำนานซึ่งกล่าวว่าเป็นกษัตริย์องค์แรกของ อาณาจักรลังกาสุกะ หรือปัจจุบันคือ รัฐเกดะห์ ปัตตานีเรื่องเล่าของพระองค์ถูกกล่าวถึงใน ฮีกายัตมะโรงมหาวงศ์ ซึ่งได้กล่าวว่าพระองค์เป็นวีรบุรุษผู้สถาปนาเป็นกษัตริย์องค์แรกแห่งลังกาสุกะ
ตำนานมะโรงมหาวงศ์.
ตำนานเกดะห์เล่าว่าพระองค์ทรงเป็นเชื้อสายของอเล็กซานเดอร์มหาราช
ตามตำนานเกดะห์ พระองค์เป็นนักสู้และเป็นผู้ปกครองอาณาจักรฮินดูแห่งหนึ่ง พระองค์ตระเวนประพาสอาณาจักรต่าง ๆ อยู่ตลอด แต่ส่วนใหญ่ทรงประทับอยู่ที่ โรม วันหนึ่ง พระองค์จากกรุงโรมมาเพื่อจะค้าขายกับจีน แต่เมื่อพระองค์ผ่านมาที่ทะเลอาระเบีย พระองค์กลับถูกโจมตีโดยครุฑยักษ์และได้ทำลายเรือพระที่นั่งของพระองค์ พระองค์ต้องลี้ไปยังดินแดนที่ใกล้ที่สุด ซึ่งพระองค์ได้ขึ้นมาที่หุบเขาบูจัง และสถาปนาอาณาจักรลังกาสุกะขึ้น
ทรงเป็นผู้ปกครองของลังกาสุกะ ก่อนที่จะให้มะโรง มหาโพธิสัตว์ ขึ้นครองราชย์ต่อ ก่อนเสด็จกลับกรุงโรม ชะตากรรมหลังจากนั้นไม่มีใครทราบ บ้างกล่าวว่าพระองค์สวรรคตขณะเสด็จไปยังกรุงโรม พระราชโอรสของพระองค์ปกครองลังกาสุกะต่อไปจนกระทั่งถึงพระองค์มหาวงศ์ ทรงเข้ารีตเป็นอิสลามและเปลี่ยนอาณาจักรลังกาสุกะเป็นรัฐสุลต่านเกดะห์ พระองค์ยังเปลี่ยนพระนามเป็นสุลต่าน มุดซาฟา ชาห์ อีกด้วย
นากาจิมะ คิ-27

นากาจิมะ คิ-27  ชื่อเล่น เนท เป็นเครื่องบินขับไล่ของญี่ปุ่นในสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองทัพอากาศทหารบกจักรวรรดิญี่ปุ่น, กองทัพอากาศประเทศแมนจู และกองทัพอากาศไทย
ไทรเกาหลี

ไทรเกาหลี (ชื่อวิทยาศาสตร์: "Ficus annulata") เป็นพืชในสกุลโพ มีถิ่นกำเนิดทางตอนใต้ของจีนจนถึงมาเลเซีย ลักษณะเป็นไม้ต้นถึงไม้พุ่มไม่ผลัดใบอายุหลายปี ทุกส่วนของต้นมีน้ำยางสีขาว เมื่อมีอายุมากจะมีรากอากาศห้อยลงมา ใบออกเป็นใบเดี่ยวรูปรีถึงขอบขนาน ปลายใบแหลม โคนใบมน แผ่นใบหนา ออกเวียนสลับรองกิ่ง ดอกออกตามซอกใบ เป็นช่อกระจุกบนฐานรองดอกเดียวกัน มีดอกย่อยจำนวนมาก ดอกเป็นแบบแยกเพศอยู่ร่วมต้น ดอกเพศผู้มีมากกว่าดอกเพศเมีย ดอกเพศเมียมีรังไข่อยู่เหนือวงกลีบ ผลพัฒนามาจากฐานรองดอก ภายในมีเมล็ดเล็ก ๆ จำนวนมาก
ไทรเกาหลีเป็นพืชที่ทนน้ำท่วมหรือชื้นแฉะได้ดี นิยมปลูกเป็นไม้ประดับเพื่อดักจับฝุ่นหรือทำเป็นรั้ว โดยปลูกในดินร่วน ต้องการน้ำน้อยถึงปานกลาง ต้องการแสงแดดตลอดวันถึงครึ่งวัน
เวอร์ชัวไฟเตอร์ (วิดีโอเกม)

เวอร์ชัวไฟเตอร์  เป็นวิดีโอแนวต่อสู้ที่สร้างขึ้นสำหรับแพลตฟอร์มเกมตู้เซก้าโมเดล 1 โดย AM2 กลุ่มพัฒนาภายในของเซก้าที่นำโดยยู ซูซูกิ ตัวเกมวางจำหน่ายในเดือนตุลาคม ค.ศ. 1993 ในญี่ปุ่น ยุโรป และสหราชอาณาจักร และวันที่ 28 พฤศจิกายน ค.ศ. 1993 ในอเมริกาเหนือ ตัวเกมเป็นเกมแรกในชุดเกม "เวอร์ชัวไฟเตอร์" และเป็นเกมต่อสู้อาร์เคดเกมแรกที่มีกราฟิกรูปแบบโพลีกอน 3 มิติเต็มรูปแบบ ตัวเกมได้รับการพอร์ดไปยังหลายแพลตฟอร์มรวมถึง เซก้า แซทเทิร์น, 32X และ ไมโครซอฟท์ วินโดวส์ "เวอร์ชัวไฟเตอร์" กลายเป็นเกมที่ได้รับความนิยมอย่างมากและได้ปฏิวัติและมีอิทธิพลอย่างมากในวิวัฒนาการของประเภทและวิดีโอเกมโดยทั่วไป
ตัวเกมมีเวอร์ชันปรับปรุงในชื่อ เวอร์ชัวไฟเตอร์รีมิกซ์ พัฒนาโดย AM1 และได้วางจำหน่ายบนเซก้า แซทเทิร์น ใน ค.ศ. 1995 ก่อนที่จะถูกพอร์ตไปยังเกมตู้ในปีเดียวกัน ตัวเกมได้รับการรีเมคในชื่อ "เวอร์ชัวไฟเตอร์เทนแอนนิเวอร์ซารี" ได้วางจำหน่ายเฉพาะบนเพลย์สเตชัน 2 ใน ค.ศ. 2003 ในฐานะเกมแบบสแตนด์อะโลนในญี่ปุ่นและเป็นโบนัสในเกม "" สำหรับอเมริกาเหนือ
.test

ชื่อ test เป็นโดเมนระดับบนสุด (top-level domain; TLD) ที่มีจุดประสงค์เพื่อใช้ในการทดสอบซอฟต์แวร์ ชื่อดังกล่าวถูกสงวนไว้โดยคณะทำงานเฉพาะกิจด้านวิศวกรรมอินเทอร์เน็ต (IETF) ใน RFC 2606 (มิ.ย. 1999) และไม่มีความตั้งใจเลยที่จะติดตั้งชื่อนี้ลงในระบบชื่อโดเมนสากลสำหรับอินเทอร์เน็ต เนื่องจากชื่อ "test" และโดเมนย่อยใดๆ ภายใต้มันจะไม่สามารถถูกจดทะเบียนได้ ดังนั้นมันจึงสามารถถูกใช้เพื่อการทดสอบ โดยไม่ต้องกลัวว่าจะเกิดความขัดแย้งกับชื่อโดเมนในปัจจุบันหรือในอนาคต
สิรีธร ลีห์อร่ามวัฒน์

สิรีธร ลีห์อร่ามวัฒน์ ชื่อเล่น บิ๊นท์ (เกิด 4 ธันวาคม พ.ศ. 2536) เป็นเภสัชกร นักแสดง นางสาวไทย 2562 และมิสอินเตอร์เนชันแนล 2019
ประวัติ.
สิรีธร ลีห์อร่ามวัฒน์ เกิดเมื่อวันที่ 4 ธันวาคม พ.ศ. 2536 ที่กรุงเทพมหานคร สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจากคณะเภสัชศาสตร์ มหาวิทยาลัยมหิดล ปัจจุบันทำงานเป็นเภสัชกรการตลาด (Product Specialist ด้านยาคุ้มกันบำบัด)
การประกวด.
นางสาวไทย 2562.
สิรีธรได้เข้าร่วมการประกวด นางงามกรุงเทพมหานคร ปทุมธานี และนครนายก 2562 โดยได้หมายเลขประจำตัว คือ หมายเลข 11 ซึ่งเธอได้รับตำแหน่ง “นางงามกรุงเทพมหานคร 2562” ไปครอง พร้อมกับมนัสนันท์ ลิ้มจันทร์ประภาพ “นางงามปทุมธานี 2562” และณัฎฐ์ชนานันท์ จันทิม “นางงามนครนายก 2562” ได้มาคัดเลือกในรอบภาคกลางเพื่อคัดเลือกสาวงามจาก 10 คนในภาคกลางเข้าร่วมประกวดนางสาวไทย 2562 และเธอสามารถเข้ารอบ 10 คนสุดท้ายของการประกวด โดยเป็นตัวแทนจากกรุงเทพมหานครและตัวแทนจากภาคกลางเข้าร่วมประกวดนางสาวไทย 2562
สิรีธรได้เข้าร่วมประกวดนางสาวไทย 2562 และเธอสามารถคว้าตำแหน่งนางสาวไทย 2562 มาครองได้สำเร็จ
มิสอินเตอร์เนชันแนล 2019.
สิรีธรเป็นตัวแทนประเทศไทยเข้าร่วมประกวดมิสอินเตอร์เนชันแนล 2019 ที่ โตเกียว ญี่ปุ่นและเธอสามารถคว้าตำแหน่งชนะเลิศมาครอง พร้อมด้วยรางวัลพิเศษ “ราชินีทวีปเอเชีย 2019” (Miss International Asia 2019) การประกวดครั้งนี้ถือเป็นการสร้างประวัติศาสตร์ของประเทศไทยกับเวทีมิสอินเตอร์เนชันแนล โดยสิรีธรเป็นตัวแทนจากประเทศไทยคนแรกที่สามารถคว้าตำแหน่งชนะเลิศ ซึ่งถือว่าเป็นผลงานที่ดีที่สุดของประเทศไทยในเวทีมิสอินเตอร์เนชันแนลตั้งแต่เริ่มส่งตัวแทนประกวดในปี พ.ศ. 2511
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 2

กลุ่ม 2 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยหกทีม: ฝรั่งเศส, สโลวาเกีย, สวิตเซอร์แลนด์, จอร์เจีย, อาเซอร์ไบจาน, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET , ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 6 มิถุนายน พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.
ตารางคะแนน.
<onlyinclude></onlyinclude>
นัด.
เวลาคือ CET/CEST.
อันดับดาวซัลโว.
การแข่งขันทั้งหมดมี 106 ประตูที่ทำได้ใน 30 นัด, สำหรับค่าเฉลี่ย ประตูต่อนัด. (ณ วันที่ 17 พฤศจิกายน พ.ศ. 2563).
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
เออร์เนสต์ คิง

เออร์เนสต์ โจเซฟ คิง(23 พฤศจิกายน ค.ศ. 1878 – 25 มิถุนายน ค.ศ. 1956) เป็นผู้บัญชาการสูงสุดแห่งกองเรือสหรัฐ (United States Fleet (COMINCH)) และหัวหน้าปฏิบัติการทางทะเล (CNO) ในช่วงสงครามโลกครั้งที่สอง ในขณะที่ดำรงตำแหน่งอยู่ในกองเรือสหรัฐ-หัวหน้าปฏิบัติการทะเล เขาได้ออกสั่งการปฏิบัติการของกองทัพเรือสหรัฐ วางแผน และบริหาร และเป็นสมาชิกของคณะเสนาธิการร่วม เขาเป็นเจ้าหน้าที่ระดับอาวุโสลำดับที่สองของกองทัพเรือสหรัฐในช่วงสงครามโลกครั้งที่สอง รองลงจากจอมพลเรือ วิลเลียม ดี เลฮี ที่ทำหน้าที่เป็นหัวหน้าเสนาธิการทหารของผู้บัญชาการสูงสุด
เกิดใน Lorain, รัฐโอไฮโอ คิงได้เข้าประจำการในกองทัพในช่วงสงครามสเปน-อเมริกัน ในขณะที่ยังศึกษาอยู่ในสถานศึกษานายทหารเรือสหรัฐ (United States Naval Academy) เขาได้รับหน้าที่บัญชาการเป็นครั้งแรกในปี ค.ศ. 1944 ได้นำเรือพิฆาต ยูเอสเอส เทอรรี่ ในเขตยึดครองเบรากรุซ ในช่วงสงครามโลกครั้งที่หนึ่ง เขาได้รับหน้าที่เป็นเจ้าหน้าที่เสนาธิการทหารภายใต้การนำโดยรองพลเรือเอก เฮนรี่ ที มาโย ผู้บัญชาการแห่งกองเรือสหรัฐแอตแลนติก ภายหลังสงคราม, คิงได้รับหน้าที่เป็นหัวหน้าของโรงเรียนนายทหารเรือระดับสูง บัญชาการแก่ฝูงเรือดำน้ำ และรับหน้าที่เป็นหัวหน้าสำนักงานวิชาการบิน ภายหลังช่วงเวลาหนึ่งในคณะกรรมการนายพลแห่งกองทัพเรือ คิงได้กลายเป็นผู้บัญชาการแห่งกองเรือแอตแลนติกในเดือนกุมภาพันธ์ ปี ค.ศ. 1941
ไม่นานหลังจากญี่ปุ่นโจมตีเพิร์ลฮาร์เบอร์ทำให้สหรัฐอเมริกาเข้าสู่สงครามโลกครั้งที่สอง คิงได้รับการแต่งตั้งให้เป็นผู้บัญชาการสูงสุดแห่งกองเรือสหรัฐ ในเดือนมีนาคม ค.ศ. 1942 คิงได้สืบทอดตำแหน่งต่อจากฮาโรลด์ สตาร์ก ในตำแหน่งหัวหน้าปฏิบัติการทางทะเล ในเดือนธันวาคม ค.ศ. 1944 คิงได้กลายเป็นพลเรือเอกคนที่สองที่ได้รับการเลื่อนตำแหน่งยศเป็นจอมพลเรือ คิงได้ลาออกจากกองทัพเรือในเดือนธันวาคม ค.ศ. 1945 และเสียชีวิตในปี ค.ศ. 1956
ยอนโฮนัน โนปปี

ยอนโฮนัน "โนปปี"  เป็นหมีเพศเมียที่มีลูกดกมากที่สุดในประเทศสวีเดน (ภายในโครงการวิจัยหมีสแกนดิเนเวีย) หลังจากการให้กำเนิดลูก 24 ตัวในเก้าครอก
โนปปีได้รับการสำรวจหาครั้งสุดท้ายเมื่อวันที่ 6 พฤษภาคม ค.ศ. 2003 และถูกพบว่าตายหลังจากนั้น ซึ่งมันมีอายุได้ 22 ปี สาเหตุของการตายยังไม่ชัดเจน และซากส่วนที่เหลือส่วนมากถูกกินโดยหมีตัวอื่น จากการแย่งชิงอย่างรุนแรงในอาณาเขต เป็นไปได้ว่ามันอาจถูกโจมตีโดยหมีตัวอื่น โดยได้มีการสืบดีเอ็นเอในพื้นที่โดยรอบ และสันนิษฐานว่ามันถูกหมีอายุสี่ปีมากัดกิน
รถถังขนาดกลางไทป์ 3 ชินุ

รถถังกลางไทป์ 3 ชินุ  เป็นรถถังขนาดกลางของกองทัพบกจักรวรรดิญี่ปุ่นในสงครามโลกครั้งที่สอง มันได้ถูกสร้างขึ้นมาเพื่อตอบโต้เอ็ม4 เชอร์แมนของสหรัฐ โดยมันติดปืนใหญ่ขนาด 75 มม. ซึ่งเป็นหนึ่งในปืนรถถังญี่ปุ่นที่ใหญ่ที่สุดในช่วงสงคราม
กาฬโรคต่อมน้ำเหลือง

กาฬโรคต่อมน้ำเหลือง  เป็นชนิดย่อยชนิดหนึ่งของกาฬโรคซึ่งเกิดจากการติดเชื้อแบคทีเรีย "Yersinia pestis" ผู้ป่วยจะเริ่มมีอาการคล้ายเป็นไข้หวัดใหญ่เมื่อเวลาผ่านไป 1-7 วันหลังได้รับเชื้อ โดยจะมีไข้ ปวดศีรษะ และอาเจียน ต่อมน้ำเหลืองในบริเวณใกล้เคียงกับจุดที่รับเชื้อโรคผ่านผิวหนังจะบวมโตและมีอาการเจ็บ บางครั้งต่อมน้ำเหลืองเหล่านี้อาจแตกออกเป็นแผลได้
สาเหตุ.
กาฬโรคต่อมน้ำเหลืองเกิดจากการติดเชื้อแบคทีเรีย "Yersinia pestis" โดยมีตัวหมัดหนูเมืองร้อน ("Xenopsylla chopis") เป็นพาหะ เฉพาะกรณีที่ผู้ป่วยมีอาการลุกลามจนกลายเป็นกาฬโรคในกระแสเลือด (septicemic plague) เท่านั้น จึงจะสามารถติดต่อกันผ่านการสัมผัสเนื้อเยื่อที่ติดเชื้อหรือการไอได้
คาร์โร อาร์มาโต พี 40

คาร์โร อาร์มาโต พี 40  เป็นรถถังหนักของงอิตาลีในสงครามโลกครั้งที่สอง โดยมันติดปืนใหญ่ขนาด 75 มม. และปืนกล ขนาด 8 มม. รวมถึงปืนกลต่อต้านอากาศยาน
เจ้าชายยาซูฮิโกะ อาซากะ

พลเอก เจ้าชายยาซูฮิโกะ อาซากะโนะมิยะ (; โรมาจิ: "Asaka-no-miya Yasuhiko-ō", 20 ตุลาคม ค.ศ. 1887 – 12 เมษายน ค.ศ. 1981) หรือชื่อต่อมา ยาซูฮิโกะ อาซากะ  เป็นเจ้านายชั้นอนุวงศ์ของราชวงศ์ญี่ปุ่น ทรงดำรงตำแหน่งเป็นนายทหารแห่งกองทัพบกจักรวรรดิญี่ปุ่น ทั้งยังเป็นพระชามาดาของจักรพรรดิเมจิ และพระปิตุลาของจักรพรรดิโชวะจากการเสกสมรส
เจ้าชายยาซูฮิโกะเป็นผู้บัญชาการของกองทัพญี่ปุ่นในการจู่โจมครั้งสุดท้ายต่อหนานจิง เมืองหลวงของฝ่ายชาตินิยมจีนในเดือนธันวาคม ค.ศ. 1937 ทรงเป็นผู้ก่อการกระทำการสังหารหมู่หนานจิงในปี ค.ศ. 1937 แต่ทรงไม่เคยถูกตั้งข้อหาว่าเป็นอาชญากรสงครามเลย หลังสงครามโลกครั้งที่สอง ทรงถูกปลดเป็นสามัญชนโดยฝ่ายสัมพันธมิตรในช่วงที่ญี่ปุ่นถูกยึดครอง พระองค์ทรงใช้ชีวิตอย่างสงบจนกระทั่งสิ้นพระชนม์เมื่อวันที่ 12 เมษายน ค.ศ. 1981 มีพระชันษา 93 ปี
ฮิซาโอะ ทานิ

ฮิซาโอะ ทานิ(谷 寿夫 "Tani Hisao", 22 ธันวาคม ค.ศ. 1882 – 26 เมษายน ค.ศ. 1947) เป็นนายทหารระดับพลโทในกองทัพบกจักรวรรดิญี่ปุ่นในสงครามจีน-ญี่ปุ่นครั้งที่สอง และมีส่วนเกี่ยวข้องในการสังหารหมู่นานกิง หลังสงครามโลกครั้งที่สอง เขาได้ถูกส่งตัวไปยังจีนในฐานะผู้ร้ายข้ามแดนเพื่อนำตัวขึ้นศาลด้วยข้อหาอาชญากรรมสงครามที่ก่อขึ้นในนานกิง ศาลได้ตัดสินว่าเขามีความผิดและลงโทษประหารชีวิตด้วยการยิงเป้าแบบชุดทีม เมื่อวันที่ 26 เมษายน ค.ศ. 1948
อัญษนา บุรานันท์

อัญษนา บุรานันท์ หรือ หมวย เป็นนักแสดง, นางแบบ ชาวไทย เป็นสาวชาวจังหวัดหนองคาย จบการศึกษาระดับชั้นมัธยมปลายจากโรงเรียนปทุมเทพวิทยาคาร จากนั้นก็เข้ามาศึกษาต่อในกรุงเทพมหานคร ก่อนก้าวเข้ามามีชื่อเสียงในวงการนางแบบ และผันตัวเข้าสู่วงการบันเทิง ผลงานชิ้นแรกมาจากโฆษณาเหล้ายี่ห้อดัง ชีวาส รีกัล เป็นโฆษณาตัวแรกที่ออนแอร์ยาวที่สุดในประเทศไทย ออกอากาศทุกช่องในเวลาเดียวกัน และทุกคนก็คิดว่าเป็นสาวฮ่องกง ซึ่งเป็นโฆษณาที่ออนแอร์ในเอเชีย ถือเป็นโฆษณาทีวีชิ้นแรกที่ทำให้มีชื่อเสียง และโฆษณาที่ดังอีกหนึ่งตัวคือ "เนสกาแฟ" เล่นคู่กับ คุณโจเซฟ เฮนรี่ หลังจากนั้นก็เริ่มเป็นที่รู้จักและเริ่มมีงานเข้ามา และอีกหลายชิ้นทั้งในไทยและต่างประเทศ
อัญษนาเริ่มเข้าสู่วงการบันเทิงโดยการเป็นนางแบบตั้งแต่อายุ 18 ปี โดยถ่ายแบบนิตยสาร "อิมเมจ" ซึ่งได้ถ่ายแบบกับช่างภาพแถวหน้าของเมืองไทยอย่าง อมาตย์ นิมิตภาคย์ และเริ่มมีชื่อเสียงเป็นที่รู้จักกันอย่างดีในแวดวงนางแบบยุค 90 ด้วยรูปหน้าและรูปร่างที่โดดเด่นเป็นเอกลักษณ์ และรูปร่างสูง 172 เซนติเมตร
ด้านการแสดง เริ่มต้นการแสดงตอนอายุ 25 ปี อัญษนารับบทนางเรื่องแรกคือเรื่อง ฝากใจให้ใครสักคน โดยแสดงคู่กับ ณัฐนันท์ คุณวัฒน์ ออนแอร์ก่อนข่าวทาง ช่อง5 เรื่องที่สองคือเรื่อง อย่าลืมฉัน (2540) ทาง ช่อง 3 แสดงคู่กับ ไมเคิล พูพาร์ต และเรื่องสุดท้ายคือเรื่อง เดชแม่ยาย (2541) ทาง ช่อง 5 แสดงคู่กับ อัษฎาวุธ เหลืองสุนทร แล้วจึงหยุดไปมีครอบครัว หลังจากห่างหายไปจากวงการบันเทิงไปสักพัก จึงมีโอกาสได้กลับมาแสดงละครอีกครั้งกับทาง ช่อง7 หลาย ๆ เรื่อง เช่น ล่ารักสุดขอบฟ้า, เลื่อมสลับลาย, มรสุมสวาท และ ทะเลไฟ เป็นต้น
วิคทอร์ บรัค

วิคทอร์ แฮร์มัน บรัค(9 พฤศจิกายน ค.ศ. 1904 – 2 มิถุนายน ค.ศ. 1948) เป็นชาวนาซีเยอรมันที่เป็นอาชญากรสงคราม ในฐานะที่เป็นผู้จัดโครงการการุณยฆาต อัคซีโยน เท4 ที่รัฐนาซีได้ทำการสังหารอย่างเป็นระบบต่อชาวเยอรมันและชาวออสเตรียที่เป็นคนพิการกว่า 700,000 คน หลังจากนั้น,บรัคได้เป็นหนึ่งในผู้รับผิดชอบสำหรับการรมแก๊สชาวยิวในค่ายมรณะ และเขาได้ปรึกษาหารือกับโอดีโล โกลบ็อกนิกเกี่ยวกับการปฏิบัติจริงให้เป็นผลสำเร็จของมาตราการสุดท้าย หลังสงคราม บรัคได้ถูกศาลตัดสินโทษประหารชีวิตในปี ค.ศ. 1947 และถูกประหารชีวิตด้วยการแขวนคอในปี ค.ศ. 1948
จากครอบครัวชนชั้นกลาง เขาได้กลายเป็นสมาชิกพรรคนาซีและหน่วยชุทซ์ชตัฟเฟิล(เอ็สเอ็ส) ตั้งแต่อายุ 25 ปี และได้ดำรงตำแหน่งหน้าที่รับผิดชอบที่เพิ่มมากขึ้นในทำเนียบรัฐบาลฮิตเลอร์ในเบอร์ลิน เขาได้เป็นนายทหารพันเอกระดับอาวุโสในหน่วยเอ็สเอ็ส อายุ 35 ปี
อุทกภัยในเวนิส พ.ศ. 2562

อุทกภัยในเวนิส พ.ศ. 2562 เกิดในวันที่ 12 พฤศจิกายน พ.ศ. 2562 ที่เวนิส ประเทศอิตาลี ส่งผลให้มีผู้เสียชีวิต 2 ราย ที่เกาะเปลเลสตรินา ระดับน้ำในเมืองสูงสุดในรอบ 50 ปี สถานที่ท่องเที่ยวหลายแห่งของเมืองอยู่ในสภาพน้ำท่วมขัง นักท่องเที่ยวและชาวเมืองต้องเดินลุยน้ำหลังเกิดพายุที่ทำให้ฝนตกหนัก เรือโดยสาร 3 ลำ พลิกคว่ำ
แบกเตรีย

แบกเตรีย  เป็นภูมิภาคในประวัติศาสตร์ ครอบคลุมพื้นที่ในเอเชียกลางตั้งแต่ทางใต้ของแม่น้ำอามูดาร์ยาจรดตอนเหนือของเทือกเขาฮินดูกูช หรือบริเวณประเทศอัฟกานิสถาน ทาจิกิสถาน และอุซเบกิสถานในปัจจุบัน บางครั้งแบกเตรียในความหมายกว้าง ๆ คือพื้นที่ที่อยู่ทางเหนือของเทือกเขาฮินดูกูช ทางตะวันตกของเทือกเขาปามีร์ และทางใต้ของเทือกเขาเทียนชาน โดยมีแม่น้ำอามูดาร์ยาไหลผ่านตรงกลาง ชื่อแบกเตรียมาจากคำภาษากรีกโบราณ Βακτριανή (Baktriani)
แบกเตรียเป็นภูมิภาคหนึ่งที่มีผู้คนอาศัยอยู่อย่างยาวนานเนื่องจากอยู่ในเส้นทางการค้าและการทหาร จากการขุดสำรวจแหล่งโบราณคดีแบกเตรีย-มาร์เกียนาพบโบราณวัตถุที่บ่งชี้ถึงยุคสัมฤทธิ์ราว 2400–1600 ปีก่อนคริสตกาลและพบความเจริญทางอารยธรรมต่าง ๆ เช่น จารึก การชลประทาน การประดิษฐ์เกวียน และเครื่องโลหะที่ทำขึ้นอย่างวิจิตร แหล่งโบราณคดีดังกล่าวมักถูกเชื่อมโยงกับการย้ายถิ่นอินโด-อารยันที่ชนชาวอินโด-อารยันอพยพจากแถบทะเลแคสเปียนมาที่อินเดียตอนเหนือเมื่อราว 2000 ปีก่อนคริสตกาล ราวศตวรรษที่ 6 ก่อนคริสตกาล พระเจ้าไซรัสมหาราชผนวกแบกเตรียเข้ากับจักรวรรดิอะคีเมนิดของพระองค์ ก่อนจะเสียให้แก่อเล็กซานเดอร์มหาราชในรัชสมัยพระเจ้าดาไรอัสที่ 3 หลังอเล็กซานเดอร์สวรรคตใน 323 ปีก่อนคริสตกาล แบกเตรียตกอยู่ใต้อำนาจของซิลูคัสที่ 1 ไนเคเตอร์แห่งจักรวรรดิซิลูซิด ราว 245 ปีก่อนคริสตกาล แบกเตรียเป็นอิสระจากจักรวรรดิซิลูซิดเมื่อไดโอโดตัสที่ 1 เซแทร็ปแห่งแบกเตรียประกาศเอกราชจากจักรวรรดิซิลูซิดและสถาปนาอาณาจักรกรีก-แบกเตรีย จากนั้นแบกเตรียถูกครอบครองโดยหลายอาณาจักร เช่น จักรวรรดิกุษาณะ จักรวรรดิแซสซานิด รัฐเคาะลีฟะฮ์อับบาซียะฮ์ จักรวรรดิมองโกล และราชวงศ์ตีมูร์ ก่อนจะเป็นส่วนหนึ่งของจักรวรรดิรัสเซียในคริสต์ศตวรรษที่ 18
ภาษาที่ใช้ในภูมิภาคแบกเตรียคือภาษาแบกเตรีย ซึ่งเป็นภาษาหนึ่งในตระกูลภาษาอินโด-ยูโรเปียน ใช้อักษรกรีกและอักษรมาณีกีในการเขียน ในอดีตภาษาแบกเตรียเคยใช้เป็นภาษาราชการของจักรวรรดิกุษาณะและเฮฟทาไลต์ ก่อนจะค่อย ๆ สูญหายเมื่อจักรวรรดิแซสซานิดยึดครองแบกเตรียและถูกแทนที่ด้วยภาษาเปอร์เซียกลางที่ใช้ในราชสำนักแซสซานิด
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดนนทบุรี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:61.60%; overflow:hidden">  </td>
<td colspan="2" style="padding-left:0.4em;padding-right:0.4em" align="right">61.60%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:28.66%; overflow:hidden">  </td>
<td colspan="2" style="padding-left:0.4em;padding-right:0.4em" align="right">28.66%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">9.74%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองนนทบุรี (เฉพาะตำบลบางไผ่ ตำบลสวนใหญ่ ตำบลตลาดขวัญ และตำบลบางเขน)
เขตเลือกตั้งที่ 2.
ประกอบไปด้วยอำเภอเมืองนนทบุรี (เฉพาะตำบลท่าทราย ตำบลบางกระสอ และตำบลไทรม้า) และอำเภอปากเกร็ด (เฉพาะตำบลท่าอิฐ)
เขตเลือกตั้งที่ 3.
ประกอบไปด้วยอำเภอบางใหญ่ และอำเภอบางกรวย
เขตเลือกตั้งที่ 4.
ประกอบไปด้วยอำเภอเมืองนนทบุรี (เฉพาะตำบลบางศรีเมือง ตำบลบางกร่าง และตำบลบางรักน้อย) และอำเภอบางบัวทอง (เฉพาะตำบลบางรักใหญ่ ตำบลบางรักพัฒนา ตำบลพิมลราช และตำบลโสนลอย)
เขตเลือกตั้งที่ 5.
ประกอบไปด้วยอำเภอปากเกร็ด (เฉพาะตำบลปากเกร็ด ตำบลบางพูด ตำบลบ้านใหม่ ตำบลคลองเกลือ และตำบลบางตลาด)
เขตเลือกตั้งที่ 6.
ประกอบไปด้วยอำเภอปากเกร็ด (เฉพาะตำบลเกาะเกร็ด ตำบลอ้อมเกร็ด ตำบลบางพลับ ตำบลคลองพระอุดม ตำบลบางตะไนย์ และตำบลคลองข่อย) อำเภอบางบัวทอง (เฉพาะตำบลลำโพ ตำบลละหาร ตำบลบางบัวทอง และตำบลบางคูรัด) และอำเภอไทรน้อย
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 9 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดศรีสะเกษ).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:74.65%; overflow:hidden">  </td>
<td colspan="2" style="padding-left:0.4em;padding-right:0.4em" align="right">74.65%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:13.42%; overflow:hidden">  </td>
<td colspan="2" style="padding-left:0.4em;padding-right:0.4em" align="right">13.42%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">11.93%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองศรีสะเกษ และอำเภอยางชุมน้อย (ยกเว้นตำบลยางชุมน้อยและตำบลโนนคูณ)
เขตเลือกตั้งที่ 2.
ประกอบไปด้วยอำเภอกันทรารมย์ อำเภอน้ำเกลี้ยง และอำเภอโนนคูณ (เฉพาะตำบลบกและตำบลโพธิ์)
เขตเลือกตั้งที่ 3.
ประกอบไปด้วยอำเภอศรีรัตนะ อำเภอกันทรลักษ์ (เฉพาะตำบลภูเงินและตำบลตระกาจ) อำเภอเบญจลักษ์ อำเภอไพรบึง (ยกเว้นตำบลดินแดงและตำบลสำโรงพลัน) และอำเภอโนนคูณ (ยกเว้นตำบลบกและตำบลโพธิ์)
เขตเลือกตั้งที่ 4.
ประกอบไปด้วยอำเภอกันทรลักษ์ (ยกเว้นตำบลชำ ตำบลละลาย ตำบลภูเงิน และตำบลตระกาจ)
เขตเลือกตั้งที่ 5.
ประกอบไปด้วยอำเภอขุนหาญ อำเภอภูสิงห์ และอำเภอกันทรลักษ์ (เฉพาะตำบลชำและตำบลละลาย)
เขตเลือกตั้งที่ 6.
ประกอบไปด้วยอำเภอขุขันธ์ และอำเภอไพรบึง (เฉพาะตำบลดินแดงและตำบลสำโรงพลัน)
เขตเลือกตั้งที่ 7.
ประกอบไปด้วยอำเภอปรางค์กู่ อำเภอวังหิน อำเภอห้วยทับทัน (เฉพาะตำบลผักไหม) และอำเภอพยุห์
เขตเลือกตั้งที่ 8.
ประกอบไปด้วยอำเภออุทุมพรพิสัย อำเภอห้วยทับทัน (ยกเว้นตำบลผักไหม) และอำเภอเมืองจันทร์ (ยกเว้นตำบลตาโกน)
เขตเลือกตั้งที่ 9.
ประกอบไปด้วยอำเภอราษีไศล อำเภอบึงบูรพ์ อำเภอยางชุมน้อย (เฉพาะตำบลยางชุมน้อยและตำบลโนนคูณ) อำเภอเมืองจันทร์ (เฉพาะตำบลตาโกน) กิ่งอำเภอโพธิ์ศรีสุวรรณ และ กิ่งอำเภอศิลาลาด
สนามกีฬาเทศบาลนครยะลา บ้านจารู

สนามกีฬาเทศบาลนครยะลา บ้านจารู เป็นสนามกีฬาอเนกประสงค์ในจังหวัดยะลา ประเทศไทย สนามกีฬามีลู่วิ่ง แต่ปัจจุบันใช้สำหรับการแข่งขันฟุตบอลเป็นส่วนใหญ่ ซึ่งสนามกีฬานี้มีความจุ 3,000 ที่นั่ง เคยเป็นสนามเหย้าของสโมสรฟุตบอลจังหวัดยะลา
จังหวัดโกโม

จังหวัดโกโม  เป็นจังหวัดหนึ่งในแคว้นลอมบาร์เดีย ประเทศอิตาลี ทางเหนือของจังหวัดตั้งอยู่ติดกับพรมแดนประเทศสวิตเซอร์แลนด์ มีเมืองเอกคือเมืองโกโม
จังหวัดเบรชชา

จังหวัดเบรชชา  เป็นจังหวัดหนึ่งในแคว้นลอมบาร์เดียทางตอนเหนือของประเทศอิตาลี ถือเป็นจังหวัดที่มีพื้นที่ใหญ่ที่สุดในแคว้นลอมบาร์เดีย และเป็นจังหวัดที่มีประชากรเป็นอันดับห้าของประเทศ มีเมืองเอกคือเมืองเบรชชา ซึ่งเป็นเมืองมรดกโลก
เขตนิชิ (ฮิโรชิมะ)

เขตนิชิ (; โรมาจิ: "Nishi-ku") เป็นหนึ่งใน 8 เขตการปกครองของนครฮิโรชิมะ จังหวัดฮิโรชิมะ ประเทศญี่ปุ่น มีพื้นที่ 35.61 ตารางกิโลเมตร ตั้งอยู่ทางตะวันตกของตัวเมืองฮิโรชิมะ
อูซี นาร์คิส

อูซี นาร์คิส (6 มกราคม ค.ศ. 1925 – 17 ธันวาคม ค.ศ. 1997) เป็นนายพลชาวอิสราเอล ผู้บัญชาการหน่วยกองกำลังป้องกันอิสราเอลในภาคกลางระหว่างสงครามหกวัน ค.ศ. 1967 นาร์คิสปรากฏในภาพถ่ายที่มีชื่อเสียงของรัฐมนตรีว่าการกระทรวงกลาโหม โมเช ดายัน ขนาบข้างด้วยเสนาธิการ ยิตซัค ราบิน และตัวเขาเอง โดยถ่ายในเมืองเก่าของเยรูซาเลมไม่นานหลังจากการเข้ายึดจากกองทัพจอร์แดนในสงคราม
ประวัติ.
อูซี นาร์คิส เกิดที่เยรูซาเลม โดยเป็นบุตรของผู้บังเกิดเกล้าชาวยิวเชื้อสายโปแลนด์ ความทรงจำครั้งแรกของเขาคือการซ่อนตัวในช่วงการจลาจลอาหรับ ค.ศ. 1929 นาร์คิสเข้าเรียนระดับไฮสกูลที่ยิมเนเซียเรฮาเวีย เขาเข้าร่วมพอลแมกตอนอายุ 16 ปี และมีส่วนร่วมในปฏิบัติการฮากานาห์ ที่ต่อสู้กับกองกำลังอาณัติอังกฤษในปาเลสไตน์
ฮานอยเมโทร สาย 2A

ฮานอยเมโทร สาย 2A ก๊าตลิญ–ห่าดง  หรือ สายก๊าตลิญ  เป็นเส้นทางรถไฟฟ้าสายแรกของฮานอยเมโทร มีระยะทาง จำนวน 12 สถานี เป็นทางยกระดับทั้งหมด ซึ่งสายนี้เป็นสายที่เชื่อมต่อระหว่างตะวันออกเฉียงเหนือกับตะวันตกเฉียงใต้ โดยเชื่อมต่อเขตด๊งดา เขตทัญซวน เข้ากับเขตห่าดง
เว็สเทอร์ลันท์

เว็สเทอร์ลันท์  เป็นเมืองตากอากาศชายฝั่งทางตอนเหนือสุดของประเทศเยอรมนี ตั้งอยู่บนเกาะในทะเลเหนือใกล้กับประเทศเดนมาร์ก เดิมมีสถานะเป็นเทศบาลของตนเอง ต่อมาในปีค.ศ. 2009 ได้ยุบเป็นส่วนหนึ่งของเทศบาลเกไมน์เดอซึลท์ในเขตการปกครองของรัฐชเลสวิช-ฮ็อลชไตน์ ถือเป็นแหล่งจากอากาศที่ใหญ่บนเกาะ อุตสาหกรรมที่สำคัญคือการท่องเที่ยว
สัญลักษณ์รูปีอินเดีย

สัญลักษณ์รูปีอินเดีย (สัญลักษณ์: ₹; โค้ด: INR) เป็นสัญลักษณ์สกุลเงินสำหรับรูปีอินเดีย สกุลเงินแห่งชาติของอินเดีย ออกแบบโดยอุทัย กุมาร (Udaya Kumar) รัฐบาลอินเดียเสนอสัญลักษณ์นี้ต่อสาธารณะอย่างเป็นทางการเป็นครั้งแรกเมื่อวันที่ 15 กรกฎาคม ค.ศ. 2010 ผลงานออกแบบของอุทัย กุมาร ได้รับคัดเลือกจากการแข่งขันออกแบบสัญลักษณ์ให้กับสกุลเงินรูปีอินเดียของรัฐบาล ที่เปิดรับผลงานจากทั่วทั้งประเทศ ก่อนหน้าที่จะมีสัญลักษณ์นี้ โดยทั่วไปแล้วจะใช้อักษรสองตัวต่อกันแทน คือ Rs, Re หรือคำว่า “รูปี” ในอักษรย่อตามภาษาต่าง ๆ ของประเทศอินเดีย
การออกแบบนั้นมาจากอักษรเทวนาครี "र" (ร) ประกอบกับขีดสองเส้นบนหัว นอกจากนี้นักออกแบบยังจงใจให้มีความคล้ายกับอักษรละตินพิมพ์ใหญ่ “R” และเหมือนกับอักษร “R” ในรูปแบบโรทันดา (Ꝛ)
ยูนิโคดของสัญลักษณ์รูปีอินเดียคือ ส่วนประเทศอื่น ๆ ที่ใช้สกุลเงินชื่อ “รูปี” เหมือนกัน เช่น รูปีศรีลังกา, รูปีปากีสถาน, รูปีเนปาล ยังคงใช้สัญลักษณ์ทั่วไปอันเดิม คือ 
ที่มา.
เมื่อวันที่ 5 มีนาคม ค.ศ. 2009 รัฐบาลอินเดียได้ประกาศการแข่งขันออกแบบสัญลักษณ์ใหม่ให้กับสกุลเงินรูปีอินเดียรัฐมนตรีว่าการการคลังอินเดีย ปรนาบ มุกเขรจี (Pranab Mukherjee) ระบุว่าผลงานออกแบบนั้นควรจะสื่อถึงจิตวิญาณ ประเพณี และวัฒนธรรมของอินเดียจากผลงานที่ส่งเข้าประกวด 3,331 ชิ้น กรรมการคัดเลือกเหลือเพียง 5 ชิ้นงาน คือผลงานจาก นนทิตา คอร์เรีย-เมหโรตรา (Nondita Correa-Mehrotra), หิเตศ ปัทมศลี (Hitesh Padmashali), ศิพิน เคเค (Shibin KK), ชาห์รุข เจ. อิรานี (Shahrukh J. Irani) และ ดี อุทัย. กุมาร (D. Udaya Kumar) และทางการจะคัดเลือกผลงานที่ชนะเลิศในวันที่ 24 มิถุนายน ค.ศ. 2010 หลังมีการยืดเวลาออกไป ท้ายที่สุด ผลการตัดสินอย่างเป็นทางการนั้นออกประกาศในวันที่ 15 กรกฎาคม ค.ศ. 2010 ซึ่งได้ผลงานที่ชนะการแข่งขันที่ออกแบบโดยอุทัยกุมาร (Udaya Kumar) อาจารย์ช่วยสอนที่ สถาบันเทคโนโลยีอินเดีย คุวหตี ([IIT Guwahati)
การออกแบบ.
สัญลักษณ์นี้รวมอักษรเทวนาครี "र" ("ร") และอักษรละตินพิมพ์ใหญ่ "R" ในรูปแบบที่ไม่มีเส้นขีดตั้งตรง (ซึ่งเหมือนกับ“R” แบบโรทันดา) เส้นตรงแนวนอนสองเส้นด้านบน เมื่อรวมช่องว่างตรงกลางแล้ว สื่อถึงแถบสามสี (tricolour) บนธงชาติอินเดีย ในขณะเดียวกัน ขีดแนวนอนสองขีดนี้ยังสื่อถึงสัญลักษณ์ “=“ (เท่ากับ) อันแสดงถึงความเท่าเทียม
สัญลักษณ์ที่ชนะเลิศนี้เป็นผลงานออกแบบของอุทัย กุมาร นักศึกษาสถาปัตยกรรมศาสตร์บัณฑิตและวิชวล ดีไซน์จากศูนย์ออกแบบอุตสาหกรรม (Industrial Design Centre) สถาบันเทคโนโลยีอินเดีย บอมเบย์ (IIT Bombay)
เคว้ง

เคว้ง (The Stranded) เป็นละครชุดกึ่งภาพยนตร์บนเว็บไซต์แนวจินตนิมิต ระทึกขวัญ ที่ออกอากาศในปี พ.ศ. 2562 สร้างโดย เน็ตฟลิกซ์ ภายใต้ความร่วมมือกับ จีเอ็มเอ็ม แกรมมี่ โดย จีเอ็มเอ็ม สตูดิโอส์ และ บราโว่! สตูดิโอส์ และ H2L Media Group โดย คริสเตียน ดูร์โซ (Christian Durso) โดยเป็นเรื่องราวการเอาชีวิตรอดบนเกาะขนาดเล็กแห่งหนึ่งบนทะเลอันดามันที่ชื่อ "ปินตู" หลังเกิดสึนามิสร้างความเสียหายทั้งเกาะ กำกับการแสดงโดย โสภณ ศักดาพิศิษฏ์ นำแสดงโดย ปภังกร ฤกษ์เฉลิมพจน์, ชญานิษฐ์ ชาญสง่าเวช, จุฑาวุฒิ ภัทรกำพล ออกอากาศครั้งแรกทั่วโลกบน เน็ตฟลิกซ์ เมื่อวันที่ 15 พฤศจิกายน พ.ศ. 2562
เคว้ง นับเป็นละครชุดเรื่องแรกของประเทศไทยที่ถูกสร้างเป็น "ผลงานของเน็ตฟลิกซ์" (Netflix Original) โดยตัวละครได้จัดทำรายละเอียดวัตถุต่าง ๆ ให้มีข้อความภาษาอังกฤษเป็นหลัก ส่วนด้านเสียงได้เลือกใช้ภาษาไทยเป็นภาษาต้นฉบับของเรื่อง รวมถึงได้มีการจัดทำการพากย์เสียง และจัดทำซับไตเติลใน ภาษาอังกฤษ ภาษาจีนแมนดาริน และภาษาอื่น ๆ อีกว่า 10 ภาษา เพื่อรองรับตลาดต่างประเทศโดยเฉพาะ
มีห์รีมาห์ ซุลตาน

มีห์รีมาห์ ซุลตาน (ตุรกีออตโตมัน: , ; ราว ค.ศ. 1522 – 25 มกราคม ค.ศ. 1578) หรือเป็นที่รู้จักในโลกตะวันตกว่า กาเมเรีย โซลีมานี  เป็นเจ้าหญิงออตโตมัน พระราชธิดาของสุลต่านสุลัยมานผู้เกรียงไกรกับร็อกเซลานา พระนาม "มีห์รีมาห์" เป็นคำเปอร์เซีย แปลว่า "รัศมีจันทร์" ส่วนโลกตะวันตกจะออกพระนามว่า "กาเมเรีย" มาจากคำอาหรับว่า "กอมาริยะฮ์" ที่แปลว่า "จากดวงจันทร์"
พระองค์ถือเป็นเจ้านายฝ่ายในผู้ทรงอิทธิพลสูงสุดในราชสำนักพระองค์หนึ่งในยุครัฐสุลต่านของฝ่ายใน และเป็นเจ้าหญิงออตโตมันเพียงพระองค์เดียวที่ได้รับการสถาปนาเป็นวาลีเดซุลตาน ("พระราชชนนี") ในรัชสมัยสุลต่านเซลิมที่ 2 พระอนุชา
พระประวัติ.
มีห์รีมาห์ประสูติในคอนสแตนติโนเปิลเมื่อ ค.ศ. 1522 เป็นพระราชธิดาของสุลต่านสุลัยมานผู้เกรียงไกร ประสูติแต่บาทบริจาริกาชื่อฮิวร์เรม ซุลตาน หรือเป็นที่รู้จักในสมัญญาร็อกเซลานา ธิดานักบวชออร์ทอดอกซ์ กระทั่ง ค.ศ. 1533 หรือ ค.ศ. 1534 พระชนนีได้รับการแต่งตั้งเป็นพระชายาเอกขององค์สุลต่าน
26 พฤศจิกายน ค.ศ. 1539 ขณะพระชันษา 17 ปี มีห์รีมาห์เสกสมรสกับริวซเตม พาชา  อดีตเด็กหนุ่มโครเอเชียที่ถูกทหารออตโตมันเกณฑ์เป็นบรรณาการเลือด  ต่อมาได้ไต่เต้าเป็นผู้ว่าราชการเมืองดียาร์บากึร์  ก่อนเลื่อนเป็นมหาเสนาบดีในรัชกาลสุลต่านสุลัยมาน พระราชพีธีเสกสมรสถูกจัดขึ้นพร้อมกับพระราชพิธีสุหนัตของเชห์ซาเด บาเยซิด พระอนุชา
ห้าปีหลังการเสกสมรส สุลต่านสุลัยมานโปรดเกล้าโปรดกระหม่อมแต่งตั้งให้ริวซเตมเป็นมหาเสนาบดีประจำรัชกาล แม้ชีวิตรักของพระองค์จะไม่สุขสมนัก แต่พระองค์ได้ทรงอุปถัมภ์งานศิลป์ และหลังการเสียชีวิตของพระภัสดา พระองค์ก็ตามเสด็จพระชนกนาถตามที่ต่าง ๆ มีห์รีมาห์และพระภัสดามีพระบุตรด้วยกันสองพระองค์คือโอสมาน และฮิวมาชาห์
รายชื่อภาพยนตร์ระดับอาร์ที่ทำเงินสูงสุด

รายชื่อภาพยนตร์ระดับอาร์ที่ทำเงินสูงสุด คือภาพยนตร์ที่ถูกจัดให้อยู่ในระดับอาร์จากสมาคมภาพยนตร์อเมริกัน (MPAA) ซึ่งเด็กและเยาวชนอายุต่ำกว่า 17 ปีจะเข้าชมได้ต่อเมื่อมีผู้ปกครองหรือผู้ใหญ่ไปด้วยเท่านั้น และห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงและอาจมีการใช้คำพูดหยาบคาย ฉากเปลือย กิจกรรมทางเพศ หรือการดื่มสุราและใช้ยาเสพติด
<templatestyles src="Legend/styles.css" />  "พื้นหลังสีเขียวแสดงภาพยนตร์ที่ยังเข้าฉายอยู่ในโรงภาพยนตร์"
ภาพยนตร์ระดับอาร์ที่ทำเงินสูงสุด.
ตารางด้านล่างแสดงภาพยนตร์ระดับอาร์ที่ทำเงินสูงสุดตลอดกาลทั่วโลก 50 อันดับแรก โดยใช้สกุลเงินดอลลาร์สหรัฐ มีเพียงภาพยนตร์ "เดดพูล & วูล์ฟเวอรีน" และ "โจ๊กเกอร์" เท่านั้นที่ทำเงินติด 50 อันดับแรกภาพยนตร์ที่ทำเงินสูงสุดทั่วโลก 
<templatestyles src="Refbegin/styles.css" />
<templatestyles src="การอ้างอิง/styles.css"/>NAหมายถึงภาพยนตร์ที่ไม่ใช่ภาพยนตร์อเมริกัน
ไรอัน ดูซิก

ไรอัน ไมเคิล ดูซิก (เกิด 19 กันยายน พ.ศ. 2520) เป็นนักดนตรี นักร้อง และโปรดิวเซอร์ชาวอเมริกัน เขาเคยเป็นมือกลองของวงคาราส์ฟลาวเออส์ ซึ่งต่อมากลายเป็นวงมารูนไฟฟ์ จนกระทั่งเขาได้ลาออกจากวงไปในปี พ.ศ. 2549
ดูซิกเกิดที่เมืองลอสแอนเจลิส รัฐแคลิฟอร์เนีย เขาเข้าเรียนที่โรงเรียน Brentwood School และที่ UCLA ในปี ค.ศ. 2537 ดูซิกร่วมกับแอดัม เลอวีน เจสซี คาร์ไมเคิล และมิกกี แมดเดน เพื่อนที่เขาเจอที่เทศกาลศิลปะการแสดงเฟรนช์วูด ก่อตั้งวงคาราส์ฟลาวเออร์ พวกเขาออกอัลบั้มแรก "The Fourth World" แต่ไม่ประสบความสำเร็จเท่าที่ควร พวกเขาจึงแยกวง
ต่อมาในปี พ.ศ. 2544 อดีตสมาชิกวงคาราส์ฟลาวเออร์ร่วมกับเจมส์ วาเลนไทน์ ในตำแหน่งมือกีตาร์ก่อตั้งวงมารูนไฟฟ์ และออกอัลบั้มแรก "Songs About Jane" อัลบั้มนี้ได้รับการตอบรับในทางที่ดีทำให้วงเริ่มมีชื่อเสียง แต่การทัวร์เป็นระยะเวลานานทำให้ดูซิกมีปัญหาที่ข้อมือและไหล่ จนในปี พ.ศ. 2549 ดูซิกประกาศออกจากวงและตำแหน่งมือกลองถูกแทนที่ด้วยแมตต์ ฟลินน์ แต่เขายังได้รับเครดิตเป็น "ผู้อำนวยการด้านดนตรี" ในอัลบั้มที่สอง "It Won't Be Soon Before Long"
Katakana Phonetic Extensions

Katakana Phonetic Extensions เป็นผังยูนิโคดที่ประกอบด้วยอักษรคาตากานะขนาดเล็กเพิ่มเติมที่ใช้สำหรับเขียนภาษาไอนุ ซึ่งเพิ่มเติมมาจากผัง Katakana
อักษรคาตากานะขนาดเล็กเพิ่มเติมจะอยู่ในผัง Small Kana Extension
Bopomofo (ผังยูนิโคด)

Bopomofo เป็นผังยูนิโคดที่ประกอบด้วยสัทอักษรสำหรับภาษาจีน 40 อักขระในผังนี้ที่อยู่ในชุดเดิมมีที่มาจากรหัสจีบี 2312 ซึ่งเป็นมาตรฐานของประเทศจีน อักขระปอพอมอฟอเพิ่มเติมมีอยู่ในผัง Bopomofo Extended
พีเจ มอร์ตัน

พีเจ มอร์ตัน (เกิด 29 มีนาคม พ.ศ. 2524) เป็นนักดนตรี นักร้อง นักแต่งเพลง และโปรดิวเซอร์ชาวอเมริกัน ปัจจุบันเป็นหนึ่งในมือคีย์บอร์ดของวงมารูนไฟฟ์
พีเจ มอร์ตันเกิดที่เมืองนิวออร์ลีนส์ ลุยเซียนา มีชื่อเกิดคือ พอล มอร์ตัน จูเนียร์ (Paul Morton Jr.) เขาเรียนที่ St. Augustine High School ก่อนจะเรียนจบด้านการตลาดจากวิทยาลัยมอร์เฮาส์ ปีพ.ศ. 2553 แอดัม แบล็กสโตน เพื่อนของมอร์ตันและผู้อำนวยการด้านดนตรีของวงมารูนไฟฟ์เสนอให้มอร์ตันไปเข้าทดสอบเพื่อหามือคีย์บอร์ดของวง ต่อมาพ.ศ. 2555 มอร์ตันทำหน้าที่เล่นคีย์บอร์ดแทนเจสซี คาร์ไมเคิล ซึ่งขอลาพักงานชั่วคราว หลังจากนั้นเขากลายเป็นสมาชิกวงอย่างเป็นทางการในตำแหน่งมือคีย์บอร์ดและร้องประสาน
นอกจากจะมีผลงานร่วมกับมารูนไฟฟ์ มอร์ตันยังมีผลงานเดี่ยวหลายอัลบั้ม อัลบั้มล่าสุดของเขาที่ใช้ชื่อ "Cape Town to Cairo" ออกเผยแพร่ในเดือนมิถุนายน พ.ศ. 2567
ทฤษฎีภาวะพึ่งพิง

ทฤษฎีภาวะพึ่งพิง  เป็นมโนทัศน์ว่าทรัพยากรไหลจากรัฐยากจนและด้อยพัฒนาหรือ "ชายขอบ" ไปยังรัฐร่ำรวยหรือ "แกนกลาง" ทำให้ประเทศแกนกลางร่ำรวยขึ้น ในขณะที่ประเทศชายขอบยากจนลง ข้อโต้เถียงใจกลางของทฤษฎีภาวะพึ่งพิงว่ารัฐยากจนลงและรัฐที่ร่ำรวยยิ่งรวยขึ้นจากวิธีที่รัฐยากจนถูกรวมเข้าสู่ "ระบบโลก" (world system)
ทฤษฎีดังกล่าวมีที่มาจากปฏิกิริยาต่อทฤษฎีการทำให้ทันสมัย (modernization theory) ซึ่งเป็นทฤษฎีการพัฒนาก่อนหน้านี้ ซึ่งถือว่าทุกสังคมก้าวหน้าผ่านขั้นตอนการพัฒนาเหมือนกัน ว่าบริเวณที่ด้อยพัฒนาในปัจจุบันอยู่ในสถานการณฺ์เดียวกับที่บริเวณที่พัฒนาแล้วในปัจจุบันเคยประสบในอดีต ฉะนั้น ภารกิจการช่วยเหลือบริเวณด้อยพัฒนาให้พ้นจากความยากจนจึงเป็นการเร่งบริเวณยากจนตามวิถีการพัฒนาร่วมสมมตินี้ด้วยวิธีการต่าง ๆ เช่น การลงทุน การถ่ายโอนเทคโนโลยี และการบูรณาการเข้าสู่ตลาดโลกให้ใกล้ชิดมากขึ้น ทฤษฎีภาวะพึ่งพาปฏิเสธแนวคิดดังกล่าว โดยแย้งว่าประเทศด้อยพัฒนามิใช่เป็นฉบับดั้งเดิมของประเทศพัฒนาแล้วเท่านั้น แต่ยังมีคุณลักษณะและโครงสร้างที่เป็นเอกลักษณ์ของตนเอง และที่สำคัญกว่านั้นคือ อยู่ในสถานการณ์ที่เป็นสมาชิกที่อ่อนแอกว่าในเศรษฐกิจตลาดโลก
ทฤษฎีภาวะพึ่งพาไม่มีผู้สนับสนุนเป็นทฤษฎีภาพรวมมากนัก แม้นักเขียนบางคนยังให้เหตุผลว่ายังคงมีความเกี่ยวข้องโดยเป็นการปรับแนวคิดมโนทัศน์ต่อการแบ่งความมั่งคั่งของโลก
77 ดินแดนแสนวิเศษ

"77 ดินแดนแสนวิเศษ" (; โรมาจิ: "77 no Suteki na Machi e") เดิมต้นฉบับมาจากเพลง "47 no Suteki na Machi e" หนึ่งในเพลงรองจากซิงเกิลที่ 37 ของเอเคบีโฟร์ตีเอต "โคโคโระโนะพลาคาร์ด" ซึ่งคัฟเวอร์เป็นภาษาไทยในซิงเกิลที่ 7 ของบีเอ็นเคโฟร์ตีเอต ประกอบด้วย 5 เพลง โดยเพลงหลักคือ "77 no Suteki na Machi e (77 ดินแดนแสนวิเศษ)" เพลงรองคือ "It's Life (Ost. BNK48: One Take)" "It's Me (Ost. BNK48: One Take)" "สายซับ (Ost.One Year 365 วัน บ้านฉัน บ้านเธอ)" และ "มปร. (Ost.One Year 365 วัน บ้านฉัน บ้านเธอ)" โดยวงได้ประกาศชื่อเพลงหลักเมื่อวันที่ 19 ตุลาคม พ.ศ. 2562 ในงานทูช็อต BNK48 2nd Album Jabaja 2-Shot Event ประกาศชื่อเพลงรอง 2 เพลงหลังเมื่อวันที่ 30 ตุลาคม พ.ศ. 2562 ในงาน "BNK48: The Journey to 7th Single" ที่ลาน เดอะ สตรีท รัชดา ซึ่งเป็นงานเปิดตัวอย่างเป็นทางการของเพลงหลัก และประกาศชื่อเพลงรอง 2 เพลงแรกเมื่อวันที่ 4 ธันวาคม พ.ศ. 2562 ในงาน Grand Opening BNK48 Digital Live Studio ที่ศูนย์การค้าเอ็มบีเคเซ็นเตอร์
โดยซิงเกิลนี้จะแบ่งเป็น 2 รูปแบบ ได้แก่ ซีดีลิมิเต็ดอิดิชั่น ซึ่งมี 50,000 แผ่น และมินิโฟโต้บุ๊คกับมิวสิกการ์ด และซิงเกิลนี้ยังแบ่งเป็น 2 ไทป์ ได้แก่ ซีดีและมินิโฟโต้บุ๊คกับมิวสิกการ์ดไทป์ A ซีดีและมินิโฟโต้บุ๊คกับมิวสิกการ์ดไทป์ B
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ชาร์ต.
It's Life (Ost. BNK48 Documentary)
สายซับ (Ost. ONE YEAR 365 วัน บ้านฉัน บ้านเธอ)
มปร. (Ost. ONE YEAR 365 วัน บ้านฉัน บ้านเธอ)
เดธสแตรนดิง

เดธสแตรนดิง (; โรมาจิ: "Desu Sutorandingu") เป็นเกมแอคชัน พัฒนาโดยโคจิมะโปรดักชันส์ กำกับ ออกแบบตัวเกม และร่วมเขียนบทโดยฮิเดโอะ โคจิมะ ซึ่งเป็นเกมแรกของเขาหลังลาออกจากโคนามิ จัดจำหน่ายเกมโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ในเดือนพฤศจิกายน พ.ศ. 2562 และกำหนดวางจำหน่ายสำหรับระบบไมโครซอฟท์ วินโดวส์ โดย 505 เกมส์ ในปี พ.ศ. 2563
โลกในเกมคือ ประเทศสหรัฐ หลังการเกิดปรากฎการณ์ "เดธสแตรนดิง" ที่สัตว์ประหลาดจากโลกอันอยู่ระหว่างชีวิตและความตาย ได้เข้ามาคุกคามโลกมนุษย์ ผู้เล่นจะได้ควบคุม "แซม พอร์เตอร์ บริดเจส" (แสดงโดย นอร์แมน รีดัส) เจ้าหน้าที่ส่งพัสดุ ที่มีหน้าที่ส่งของต่าง ๆ ไปยังดินแดนที่ห่างไกล และเชื่อมต่อพื้นที่ดังกล่าวเข้าด้วยกันผ่านเครือข่ายไร้สาย โดยนอกจากรีดัสแล้ว ยังมีนักแสดงร่วมรับบทสำคัญต่าง ๆ อาทิ แมดส์ มิกเกิลเซิน เลอา แซดู ทรอย เบเคอร์ เป็นต้น อนึ่ง มีการใช้โมเดลสามมิติของ กิเยร์โม เดล โตโร และนิโคลัส ไวดิง รีฟิน สำหรับแทนตัวนักแสดงในเกมด้วย
เดธสแตรนดิง ได้รับคำชื่นชมเป็นอย่างมากจากนักวิจารณ์เกม โดยได้รับ 40 คะแนนเต็มจากแฟมิซือ และคะแนนในทางบวกเป็นส่วนใหญ่จากเว็บไซต์เกมอื่น ๆ นอกจากนี้ยังสามารถจัดจำหน่ายได้ถึง 185,909 ชุดในญี่ปุ่น และมียอดขายเป็นอันดับหนึ่งในไต้หวันและเกาหลีใต้ด้วย
เชิงอรรถ.
<templatestyles src="Reflist/styles.css" />
นาซีเม ซุลตาน

นาซีเม ซุลตาน (ตุรกีออตโตมัน:) เป็นเจ้าหญิงออตโตมัน พระราชธิดาในสุลต่านอับดิวล์อาซิซ กับฮัยรานีดิล คาดึน
พระประวัติ.
นาซีเม ซุลตานประสูติเมื่อวันที่ 14 กุมภาพันธ์ ค.ศ. 1866 ณ พระราชวังโดลมาบาห์เช เป็นพระราชธิดาในสุลต่านอับดิวล์อาซิซ  กับฮัยรานีดิล คาดึน  นับเป็นพระราชธิดาลำดับที่สามของพระชนก และเป็นลำดับที่หนึ่งของพระชนนี พระองค์เป็นโสทรเชษฐภคินีของเคาะลีฟะฮ์อับดิวล์เมจิดที่ 2 
30 พฤษภาคม ค.ศ. 1876 สุลต่านอับดิวล์อาซิซ พระชนกนาถถูกคณะรัฐมนตรีปลดออกจากตำแหน่ง แล้วสถาปนามูรัดที่ 5  ซึ่งเป็นพระภาติยะขึ้นเป็นสุลต่านแทน วัดถัดมาสุลต่านอับดิวล์อาซิซจึงย้ายไปประทับที่พระราชวังเฟรีเย แต่ฮัยรานีดิลและสาวสรรกำนัลในคนอื่น ๆ ปฏิเสธที่จะออกจากพระราชวังโดลมาบาห์เช จึงถูกจับเพราะกระทำการกระด้างกระเดื่อง ทั้งหมดถูกคุมตัวไปยังพระราชวังเฟรีเย พร้อมถูกริบทรัพย์สินมีค่าไปหมด กระทั่งวันที่ 4 มิถุนายนปีเดียวกัน อดีตสุลต่านอับดิวล์อาซิซเสด็จสวรรคตอย่างมีเงื่อนงำ ขณะที่นาซีเมมีพระชันษา 10 ปี พระองค์ยังคงประทับอยู่ในพระราชวังเฟรีเยร่วมกันพระชนนีและพระอนุชาที่ขณะนั้นมีพระชันษา 8 ปี
เสกสมรส.
ในรัชกาลสุลต่านอับดิวล์ฮามิตที่ 2  ได้จัดพระราชพิธีเสกสมรสให้แก่เจ้านายฝ่ายในสามพระองค์คือ นาซีเม ซุลตาน, ซาลีฮา ซุลตาน และเอมีเน ซุลตาน โดยพระองค์เสกสมรสกับอาลี ฮาลิด พาชา บุตรอีบราฮิม เดร์วิช พาชา เมื่อวันที่ 20 เมษายน ค.ศ. 1889 ณ พระราชวังยึลดึซ แต่มิได้ประสูติกาลพระบุตรแม้แต่พระองค์เดียว
นาซีเม ซุลตานและพระภัสดาได้รับพระราชทานวังย่านคูรูเชชเมให้เป็นที่ประทับ ขนานนามว่าวังนาซีเม ซุลตาน ภายในมีการจัดการแสดงดนตรีเกี่ยวกับศาสนา
ทรงลี้ภัย.
ครอบครัวของพระองค์ถูกส่งให้ลี้ภัยออกนอกประเทศเมื่อ ค.ศ. 1924 นาซีเมและพระสวามีได้ประทับที่เมืองจูนิเยะฮ์ ประเทศเลบานอน ทั้งสองอาศัยอยู่ในพระตำหนักที่รายล้อมด้วยเรือกสวน ระหว่างที่ลี้ภัยพระองค์มักประทานเครื่องเพชรต่าง ๆ ให้แก่พระภาติยะและภาคิไนยหลายพระองค์
เนสลีชาห์ ซุลตาน พระภาติยะได้กล่าวถึงลักษณะของนาซีเม ซุลตานไว้ว่า มีพระวรองค์แบบบาง แต่มีพระโอษฐ์ใหญ่เช่นพระชนกดูค่อนข้างน่าเกลียด แต่พอดูรวม ๆ ก็งามน่าประทับใจ
สิ้นพระชนม์.
นาซีเม ซุลตานสิ้นพระชนม์เมื่อ ค.ศ. 1947 ที่เมืองจูนิเยะฮ์ ประเทศเลบานอน พระศพถูกฝังไว้มัสยิดสุลต่านเซลิม กรุงดามัสกัส ประเทศซีเรีย และอีกหนึ่งปีต่อมา อาลี ฮาลิด พาชาก็เสียชีวิตลงที่เมืองมักกะฮ์ ประเทศซาอุดีอาระเบีย
เฟซออฟบิวตีอินเตอร์เนชันแนล

เฟซออฟบิวตีอินเตอร์เนชันแนล (อังกฤษ : Face of Beauty International) เป็นการประกวดนางงามระดับนานาชาติเวทีหนึ่ง ก่อตั้งขึ้นในออกแลนด์ ประเทศนิวซีแลนด์ โดยเริ่มจัดการประกวดครั้งแรกเมื่อปี ค.ศ. 2012 ที่จังหวัดเชียงใหม่ ประเทศไทย ผู้ดำรงตำแหน่งเฟซออฟบิวตีอินเตอร์เนชันแนลคนปัจจุบัน คือ จีนน์ อิซาเบล บิลาซาโน จากประเทศฟิลิปปินส์ ได้รับตำแหน่งเมื่อวันที่ 19 กันยายน ค.ศ. 2024 ณ ประเทศไต้หวัน
ทีนเฟซออฟบิวตีอินเตอร์เนชันแนล (อังกฤษ : Teen Face of Beauty International) ผู้ดำรงตำแหน่งทีนเฟซออฟบิวตีอินเตอร์เนชันแนลคนปัจจุบัน คือ Elvia Marie จากปวยร์โตรีโก ได้รับตำแหน่งเมื่อวันที่ 19 กันยายน ค.ศ. 2024 ณ ประเทศไต้หวัน
หมายเหตุ.
การจัดประกวดเฟซออฟบิวตีอินเตอร์เนชันแนล สถานที่จัดประกวดเดียวกันกับทีนเฟซออฟบิวตีอินเตอร์เนชันแนล และผู้เข้าประกวดกลุ่มเดียวกันกับทีนเฟซออฟบิวตีอินเตอร์เนชันแนล
รถรางโทเด็งสายอารากาวะ

รถรางโทเด็งสายอารากาวะ (; โรมาจิ: "Toden Arakawa-sen") หรือ รถรางซากูระโตเกียว (; โรมาจิ: "Tōkyō Sakura Toramu") เป็นระบบขนส่งมวลชนลูกผสมระหว่างรถไฟรางเบากับรถราง บริการเดินรถภายในกรุงโตเกียว ประเทศญี่ปุ่น ดำเนินกิจการโดยสำนักงานขนส่งมหานครโตเกียว และเป็นรถรางโทเกียวโทเด็งสายสุดท้ายที่ยังเปิดให้บริการอยู่ ส่วนสายอื่น ๆ ถูกยกเลิกไปเพราะกีดขวางเส้นทางการจราจร กระนั้นรถรางโทเด็งสายอารากาวะนี้มิใช่รถรางสายเดียวในกรุงโตเกียว เพราะยังมีรถรางโทกีวสายเซตางายะ ซึ่งถูกจัดชั้นเป็นรถรางเช่นกัน
รถรางสายอารากาวะนี้ถูกเรียกว่ารถรางซากูระโตเกียว เพราะตลอดเส้นทางจะมีจุดแวะชมต้นซากูระ กุหลาบและดอกไม้ตามฤดูกาลอื่น&hairsp;ๆ
รายชื่อสถานี.
<templatestyles src="Reflist/styles.css" />